Dintre dels tres mesos següents a la finalització de cada any natural durant la vigència de la declaració d'excepcionalitat i autorització de mesures alternatives.
Les empreses autoritzades per a l'aplicació de mesures alternatives i les entitats beneficiaries d'aquestes mesures han de presentar la memòria anual de l'any finalitzat en el primer trimestre de l'any següent.
Models a annexar a la presentació de la memòria quan es tracti d'empreses (segons correspongui):
Per a la tramitació per internet cal adjuntar l'"Annex de dades específiques a la comunicació de la memòria anual de mesures alternatives al compliment de la quota de reserva del 2% a favor de persones amb discapacitat: Empresa, CET i Fundacions i Associacions d'utilitat pública - ( G346NCPD-042 )".
En el supòsit que la mitjana de plantilla de l'any natural finalitzat comporti un increment de la quota de reserva del 2%, això s'haurà d'indicar a la memòria anual i l'empresa haurà de demanar, també dintre del primer trimestre següent a l'any finalitzat, resolució complementària per cobrir aquest augment, acreditant la contractació de persones amb discapacitat, o la situació d'excepcionalitat que ho impedeix.
En el cas de baixa a l'empresa d'alguna de les persones amb discapacitat, que es produeixi en qualsevol moment durant la vigència de l'excepcionalitat, s'haurà de cobrir aquesta baixa, sense dilació, amb una nova contractació, o acreditar en el seu defecte la causa d'excepcionalitat que dificulta especialment aquesta contractació, mitjançant sol·licitud de resolució complementària.
No caldrà resolució complementària en els supòsits de noves contractacions de persones amb discapacitat per sobre del nombre recollit a la resolució d'excepcionalitat, ni en el cas de disminució de mitjana de plantilla dels últims 12 mesos que comporti una disminució de la quota de reserva.
En aquest casos l'empresa haurà informar de les variacions esdevingudes en el formulari de memòria anual, a presentar l'any següent, per poder considerar, en l'any en curs, els efectes favorables d'aquestes variacions en la quantia anual de mesures alternatives autoritzades a l'empresa, proporcionalment al moment de l'any en què es produeixin.
Descarregar el formulari "Comunicació de memòria anual de mesures alternatives"(podeu accedir-hi clicant l'enllaç que hi ha en aquest mateix apartat).
Descarregar els documents annexos a partir de l'enllaç que hi ha al propi formulari, o que trobeu a l'apartat 'Documentació':
Emplenar, signar i guardar els documents annexos.
Adjuntar els documents al formulari, validar-lo, signar-lo amb certificat digital de representant (persona vinculada a una organització amb capacitat de representació) i guardar-lo.
Tornar a la pàgina de tramitació a través de l'enllaç del propi formulari (al final del document, just abans del botó de desar), i enviar el formulari seguint les instruccions indicades al pas 3.
Consulteu les condicions tècniques per fer tràmits en línia �
Podeu consular l'estat del tràmit trucant al telèfon 93 228 56 73
Podeu demanar l'estat del tràmit per mitjà del formulari de contacte.
L'òrgan competent per fiscalitzar les memòries anuals, que a Catalunya és la Direcció General de Relacions Laborals i Qualitat en el Treball, no dicta resolució en relació amb la memòria anual ni comunica una validació.
L'òrgan competent pot requerir l'empresa si la informació continguda a la memòria resulta insuficient, o necessita aclariments, o si reflecteix un incompliment en matèria de mesures alternatives.
La Direcció General de Relacions Laborals i Qualitat en el Treball pot requerir l'empresa si considera que la informació continguda a la memòria és insuficient.
En cas de requeriment de l'autoritat laboral, aquest s'ha de contestar en un termini màxim de 10 dies.